Ігар Палынскі

Ігар Аляксандравіч Палынскі (нар. 20 чэрвеня 1993, Полацк) — беларускі музыкант, журналіст, паэт.

 Біяграфія 

Нарадзіўся ў сям’і журналістаў. У 2010 годзе скончыў Полацкую дзяржаўную гімназію № 1 імя Францыска Скарыны. У 2017 годзе скончыў Інстытут журналістыкі БДУ. Працаваў у газеце «Полацкі веснік» (2011—2015), на тэлеканале «Саміт+ТБ» (2015—2018), тэхнічным рэдактарам «Рэгіянальнай газеты» (Маладзечна). Ад 2021 года працуе шэф-рэдактарам MOST Mediahttps://mostmedia.io/ (Беласток).

На працягу 2017 года выступаў як калумніст у часопісе «Маладосць»http://www.zviazda.by/be/news/20170520/1495259245-mayskaya-maladosc. Адзін з галасоў праекта «Гарошак.by». Голасам Ігара Палынскага агучаны прыпынкі шэрагу цягнікоў Беларускай чыгункіhttps://soundcloud.com/sumarok/tsyagnk-maladzechna-polatsk.

Сябра Беларускай асацыяцыі журналістаў (2017).

 Творчасць 
У 2009 годзе разам з Антонам Івановым заснаваў гурт Sumarok. У 2013 годзе выступіў у «Снайперскім хоры» Дзіяны Арбенінайhttps://news.tut.by/culture/378702.html .

У 2014 годзе стаў адным з аўтараў літаратурнага зборніка «Час бліскавіц», які выдала аб’яднанне «Літаратурны каўчэг»https://budzma.by/news/polacki-hurt-sumarok-vydaw-pyershy-sinhl-z-buduchaha-albomu-minor.html.